Document ID: 31980L0836

Title and Content:
ΟΔΗΓΙΑ ΤΟΥ ΣΥΜΒΟΥΛΙΟΥ της 15ης Ιουλίου 1980 περί τροποποιήσεως των οδηγιών για τον καθορισμό των βασικών κανόνων προστασίας της υγείας του πληθυσμού και των εργαζομένων από τους κινδύνους που προκύπτουν από ιοντίζουσες ακτινοβολίες ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη περί ιδρύσεως της Ευρωπαϊκής Κοινότητος Ατομικής Ενεργείας, και ιδίως τα άρθρα 31 και 32, την πρόταση της Επιτροπής, η οποία διατυπώθηκε μετά από γνώμη της ομάδας προσωπικοτήτων που ορίσθηκε από την Επιστημονική και Τεχνική Επιτροπή μεταξύ των επιστημόνων εμπειρογνωμόνων των Κρατών μελών, τη γνώμη της Συνελεύσεως (1), τη γνώμη της Οικονομικής και Κοινωνικής Επιτροπής (2), Εκτιμώντας: ότι η συνθήκη περί ιδρύσεως της Ευρωπαϊκής Κοινότητος Ατομικής Ενεργείας ορίζει ότι πρέπει να καθορισθούν οι βασικοί κανόνες προστασίας της υγείας του πληθυσμού και των εργαζομένων από τους κινδύνους που προκύπτουν από ιοντίζουσες ακτινοβολίες, όπως προβλέπονται ιδίως στο άρθρο 30, για να δοθεί η δυνατότητα σε κάθε Κράτος μέλος να θεσπίσει, κατά το άρθρο 33, τις κατάλληλες νομοθετικές, κανονιστικές και διοικητικές διατάξεις, ώστε να εξασφαλισθεί η τήρηση των βασικών αυτών κανόνων, να λάβει τα αναγκαία μέτρα για την εκπαίδευση, την παιδεία και την επαγγελματική κατάρτιση, και να θεσπίσει διατάξεις εναρμονισμένες προς αυτές που εφαρμόζονται εν προκειμένω στα λοιπά Κράτη μέλη- ότι το Συμβούλιο εξέδωσε την 2α Φεβρουαρίου 1959 οδηγίες με τις οποίες καθορίζονται τέτοιοι βασικοί κανόνες (3), οι οποίοι τροποποιήθηκαν για τελευταία φορά με την οδηγία αριθ. 76/579/Ευρατόμ (4)- ότι η ανάγκη μιας μερικής αναθεωρήσεως αυτών των οδηγιών εμφανίσθηκε υπό το πρίσμα της εξελίξεως των επιστημονικών γνώσεων στον τομέα της προστασίας από ακτινοβολίες- ότι η προστασία της υγείας των εργαζομένων και του πληθυσμού απαιτεί να υπόκειται σε ρύθμιση κάθε δραστηριότητα η οποία εγκυμονεί κίνδυνο που προκύπτει από ιοντίζουσες ακτινοβολίες- ότι οι βασικοί κανόνες πρέπει να προσαρμόζονται προς τους όρους χρησιμοποιήσεως της πυρηνικής ενεργείας- ότι ποικίλλουν ανάλογα με το αν πρόκειται για την προσωπική ασφάλεια των εργαζομένων που εκτίθενται στις ιοντίζουσες ακτινοβολίες ή για την προστασία του πληθυσμού- ότι η προστασία της υγείας των εργαζομένων που εκτίθενται στις ιοντίζουσες ακτινοβολίες απαιτεί αφ' ενός την οργάνωση της προστασίας από έκθεση σε ακτινοβολία και τον υπολογισμό της εκθέσεως και αφ' ετέρου μια κατάλληλη ιατρική επίβλεψη- ότι η προστασία της υγείας του πληθυσμού συνεπάγεται ένα σύστημα επιβλέψεως, ελέγχου και επεμβάσεως σε περίπτωση ατυχήματος- τη χαρακτηριστική φύση των μελετών που πραγματοποιούνται για τους κινδύνους των ιοντιζουσών ακτινοβολιών, ιδίως σε σχέση με εκείνες που πραγματοποιούνται για άλλους κινδύνους, τη σημασία των θετικών αποτελεσμάτων που έχουν επιτευχθεί στην προστασία από τις ακτινοβολίες και το ρόλο που πρέπει να παίξει η κοινοτική εναρμόνιση των βασικών κανόνων- ότι τα Κράτη μέλη είναι υποχρεωμένα να λάβουν όλα τα μέτρα που είναι αναγκαία για τη συμμόρφωση προς την οδηγία 76/579/Ευρατόμ πριν από την 3η Ιουνίου 1980- ότι μερικοί από τους βασικούς κανόνες που καθορίζονται στην παρούσα οδηγία καθώς και στην οδηγία που μνημονεύθηκε προηγουμένως είναι κοινοί και στις δύο οδηγίες- ότι πρέπει να αποφεύγονται σε υπερβολικά συχνά χρονικά διαστήματα τροποποιήσεις στις εθνικές νομοθεσίες στο πεδίο αυτό- ότι είναι αναγκαίο, γι' αυτό, να εξουσιοδοτούνται τα Κράτη μέλη να μη συμμορφώνονται προς την οδηγία που αναφέρεται παραπάνω, και να ορισθεί ένα αρκετά μεγάλο χρονικό διάστημα, για τη συμμόρφωση προς την παρούσα οδηγία, για τα Κράτη μέλη τα οποία δεν επωφελούνται από αυτή την εξουσιοδότηση και ένα μικρότερο χρονικό διάστημα για τα Κράτη μέλη τα οποία επωφελούνται από αυτή, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: ΤΙΤΛΟΣ I ΟΡΙΣΜΟΙ Άρθρο 1 Για την εφαρμογή της παρούσας οδηγίας, οι ακόλουθοι όροι νοούνται ως εξής: α) Φυσικοί όροι, μεγέθη και μονάδες Ιοντίζουσες ακτινοβολίες: οι ακτινοβολίες που συνίστανται από φωτόνια ή σωματίδια ικανά να προξενήσουν το σχηματισμό ιόντων αμέσως ή εμμέσως. Ραδιενέργεια (Α): το πηλίκο του dN δια dt, όπου dN είναι ο αριθμός των αυτόματων πυρηνικών μετασχηματισμών που συμβαίνουν σε μια ποσότητα ενός ραδιονουκλεϊδίου κατά το χρόνο dt. A= Becquerel (Bq): η ειδική ονομασία της μονάδας ραδιενεργείας στο διεθνές σύστημα μονάδων (SI). 1 Bq = 1 s 1 Στην παρούσα οδηγία δίδονται επίσης οι τιμές που πρέπει να χρησιμοποιούνται όταν η ραδιενέργεια εκφράζεται σε curies. 1 Ci = 3,7 x 1010Bq (ακριβώς) 1 Bq = 2,7027 x 10 11Ci Απορροφούμενη δόση (D): το πηλίκο του d δια dm, όπου d είναι η μέση ενέργεια που μεταδίδεται από τις ιοντίζουσες ακτινοβολίες στην ύλη μέσα σε ένα στοιχείο όγκου και dm η μάζα της ύλης που περιέχεται μέσα σ' αυτό το στοιχείο όγκου. D= Το Gray (Gy): η ειδική ονομασία της μονάδας απορροφούμενης δόσεως στο διεθνές σύστημα μονάδων (SI) 1 Gy = 1 J kg 1 Στην παρούσα οδηγία δίδονται επίσης οι τιμές που πρέπει να χρησιμοποιούνται όταν η απορροφούμενη δόση εκφράζεται σε rads. 1 rad = 10 2 Gy 1 Gy = 100 rads Γραμμική μετάδοση ενεργείας ή περιορισμένη γραμμική ικανότητα ανασχέσεως δια κρούσεως (LΔ): το πηλίκο του dE δια dl, όπου dl είναι η διαδρομή που διανύει το φορτισμένο σωματίδιο μέσα σε ένα υλικό και dE η μέση απώλεια ενεργείας, η οποία οφείλεται στις συγκρούσεις, με μεταδόσεις ενεργείας μικρότερες από μία δεδομένη τιμή Δ. LΔ = ()Δ Για τους υπολογισμούς της προστασίας από ακτινοβολίες λαμβάνονται υπόψη όλες οι μεταδόσεις ενεργείας κατά τρόπο ώστε: LΔ = L Ροή (σωματιδίων) (Φ): το πηλίκο του dN δια da, όπου dN είναι ο αριθμός των σωματιδίων που εισχωρούν σε μία σφαίρα και da η επιφάνεια ενός μέγιστου κύκλου της σφαίρας αυτής. Φ = Πυκνότης ροής (φ): το πηλίκο του dΦ δια dt, όπου dΦ είναι η ροή των σωματιδίων κατά το χρόνο dt. φ = β) Ραδιολογικοί, βιολογικοί και ιατρικοί όροι Έκθεση: κάθε έκθεση ανθρώπων σε ιοντίζουσες ακτινοβολίες. Διακρίνεται σε: - εξωτερική έκθεση: έκθεση που προκύπτει από πηγές που ευρίσκονται έξω από το σώμα, - εσωτερική έκθεση: έκθεση που προκύπτει από πηγές που ευρίσκονται μέσα στο σώμα, - ολική έκθεση: άθροισμα της εξωτερικής και της εσωτερικής εκθέσεως. Συνεχής έκθεση: μια εξωτερική έκθεση διαρκείας, της οποίας όμως η ένταση είναι δυνατόν να μεταβάλλεται με το χρόνο, ή μια εσωτερική έκθεση που οφείλεται σε διαρκή πρόσληψη και της οποίας η στάθμη μπορεί να μεταβάλλεται με το χρόνο. Εφάπαξ έκθεση: μια εξωτερική έκθεση βραχείας διαρκείας ή μια εσωτερική έκθεση που προκύπτει από την πρόσληψη ραδιονουκλεϊδίων μέσα σε μικρό χρονικό διάστημα. Συντελεστής ποιότητας (Q): η συνάρτηση της γραμμικής μεταδόσεως ενεργείας (L), που αποσκοπεί στη στάθμιση των απορροφούμενων δόσεων, ώστε να καταδειχθεί η σημασία τους για τις ανάγκες της προστασίας από ακτινοβολίες. Οι τιμές του συντελεστή ποιότητας που πρέπει να χρησιμοποιούνται στον υπολογισμό του ισοδυνάμου δόσεως για διάφορους τύπους ακτινοβολιών είναι εκείνες που καθορίζονται στο παράρτημα II. Ενεργός συντελεστής ποιότητας : η μέση τιμή του συντελεστή ποιότητας όταν η απορροφημένη δόση αποδίδεται από σωματίδια με διαφορετικές τιμές L. Υπολογίζεται σύμφωνα με την σχέση: = 0 Q dL Ισοδύναμο δόσεως (Η): το γινόμενο της απορροφουμένης δόσεως (D) επί τον συντελεστή ποιότητας (Q) και επί το γινόμενο όλων των άλλων τροποποιητικών συντελεστών (N). Όταν η λέξη "δόση" χρησιμοποιείται μόνη, θεωρείται ότι πρόκειται για το ισοδύναμο δόσεως. Sievert (Sv): η ειδική ονομασία της μονάδας ισοδυνάμου δόσεως στο διεθνές σύστημα (SI). 1 Sv = 1 J Kg 1 Στην παρούσα οδηγία δίδονται επίσης οι τιμές που πρέπει να χρησιμοποιούνται όταν το ισοδύναμο δόσεως εκφράζεται σε rems. 1 rem = 10 2 Sv 1 Sv = 100 rems Δείκτης ισοδυνάμου δόσεως βάθους (HI, d) σε ένα σημείο: το μέγιστο ισοδυνάμου δόσεως μέσα σε έναν πυρήνα με διάμετρο 28 cm μιας σφαίρας με διάμετρο 30 cm της οποίας το κέντρο ευρίσκεται στο σημείο αυτό και η οποία συνίσταται από υλικό ισοδύναμο προς τον μαλακό ιστό με πυκνότητα 1 gr - cm 3. Δείκτης ισοδυνάμου δόσεως επιφανείας (HI,s), σε ένα σημείο: το μέγιστο ισοδυνάμου δόσεως μέσα στον όγκο που περικλείεται μεταξύ 0,07 mm και 1 cm από την επιφάνεια μιας σφαίρας με διάμετρο 30 cm της οποίας το κέντρο ευρίσκεται στο σημείο αυτό και η οποία συνίσται από υλικό ισοδύναμο προς τον μαλακό ιστό με πυκνότητα 1 g - cm 3. Δεν απαιτείται ο προσδιορισμός του ισοδυνάμου δόσεως στην εξωτερική στιβάδα με πάχος 0,07 mm. Ενεργός δόση: το άθροισμα των σταθμισμένων μέσων ισοδυνάμων δόσεως στα διάφορα όργανα ή ιστούς. Ολόσωμη έκθεση: η έκθεση που θεωρείται ομογενής για ολόκληρο το σώμα. Μερική έκθεση: η έκθεση, κυρίως, ενός μέρους του σώματος ή ενός ή περισσότερων οργάνων ή ιστών ή η έκθεση που δεν θεωρείται ομογενής για ολόκληρο το σώμα. Αθροιστική δόση: η δόση την οποία θα έχει δεχθεί σε διάστημα πενήντα ετών ένα όργανο ή ιστός από την πρόσληψη ενός ή πολλών ραδιονουκλεϊδίων. Γενετική δόση για έναν δεδομένο πληθυσμό: η δόση η οποία, αν λαμβανόταν πράγματι από κάθε άτομο από τη στιγμή της συλλήψεως ως τη μέση ηλικία αναπαραγωγής, θα συνεπαγόταν γι'αυτόν τον πληθυσμό στο σύνολό του την ίδια γενετική επιβάρυνση την οποία προκαλούν οι δόσεις που λαμβάνονται στην πραγματικότητα από τα άτομα του πληθυσμού αυτού. Η γενετική δόση μπορεί να υπολογισθεί από το γινόμενο της ετήσιας γενετικώς σημαντικής δόσεως επί τη μέση ηλικία αναπαραγωγής, που ορίζεται σε 30 έτη. Ετήσια γενετικώς σημαντική δόση για έναν πληθυσμό: η μέση τιμή των ετησίων γοναδικών δόσεων των ατόμων του πληθυσμού- κάθε μία από τις ατομικές γοναδικές δόσεις σταθμίζεται με ένα συντελεστή ο οποίος λαμβάνει υπόψη τον πιθανό αριθμό των παιδιών που πρόκειται να συλληφθούν μετά την έκθεση. Συλλογική δόση: η συλλογική δόση (S) σε έναν πληθυσμό ή ομάδα δίδεται από την άθροιση: S = ΣiHiPi όπου Hi είναι ο μέσος όρος των ολόσωμων δόσεων ή των δόσεων σε ένα καθορισμένο όργανο στα Pi μέλη της iοστής υπο-ομάδας του πληθυσμού ή της ομάδας. Ραδιενεργός μόλυνση: η μόλυνση ενός υλικού, μιας επιφανείας, ενός οποιουδήποτε περιβάλλοντος ή προσώπου από ραδιενεργούς ουσίες. Στην ειδική περίπτωση του ανθρώπινου σώματος, η ραδιενεργός μόλυνση περιλαμβάνει τόσο την εξωτερική μόλυνση του δέρματος όσο και την εσωτερική μόλυνση ανεξάρτητα από τον τρόπο με τον οποίο αυτές προκαλούνται. Όρια δόσεως: τα όρια που καθορίζονται στην παρούσα οδηγία για τις δόσεις που προκύπτουν από την έκθεση των εκτιθέμενων εργαζομένων, των μαθητευομένων και σπουδαστών και του κοινού, με εξαίρεση τις δόσεις που προκύπτουν από το φυσικό υπόστρωμα των ακτινοβολιών και την έκθεση που προκύπτει από τις ιατρικές εξετάσεις και θεραπείες στις οποίες υποβάλλονται τα άτομα. Τα όρια δόσεων εφαρμόζονται στο άθροισμα των ληφθεισών δόσεων από εξωτερική έκθεση κατά τη διάρκεια της υπόψη περιόδου και των αθροιστικών δόσεων που προκύπτουν από την πρόσληψη ραδιονουκλεϊδίων κατά την ίδια περίοδο. Πρόσληψη: η ραδιενέργεια που εισάγεται στον οργανισμό από το εξωτερικό περιβάλλον. Όριο ετησίας προσλήψεως για ένα δεδομένο άτομο: η ποσότητα ραδιενεργείας η οποία, εισαγόμενη στον οργανισμό, συνεπάγεται μία αθροιστική δόση ίση προς το κατάλληλο όριο της ετήσιας δόσεως που έχει καθορισθεί στα άρθρα 8, 9, 10 και 12. Παράγωγο όριο συγκεντρώσεως ενός ραδιονουκλεϊδίου στον εισπνεόμενο αέρα: η ετήσια μέση συγκέντρωση στον αέρα, εκφραζόμενη σε μονάδες ραδιενεργείας ανά μονάδα όγκου, ο οποίος, εισπνεόμενος επί 2 000 ώρες εργασίας ανά έτος, συνεπάγεται μία πρόσληψη ίση προς το όριο ετησίας προσλήψεως. Ραδιοτοξικότητα: η τοξικότητα που οφείλεται στις ιοντίζουσες ακτινοβολίες οι οποίες εκπέμπονται από ένα προσληφθέν ραδιονουκλεΐδιο και από τα θυγατρικά του προϊόντα. Η ραδιοτοξικότητα δεν συνδέεται, μόνο με τα ραδιενεργά χαρακτηριστικά αυτού του ραδιονουκλειδίου, αλλά και με τη χημική και φυσική του κατάσταση, καθώς και με το μεταβολισμό του στοιχείου αυτού μέσα στον οργανισμό ή μέσα στο όργανο. γ) Λοιποί όροι Πηγή: μια συσκευή ή μια ουσία ικανή να εκπέμπει ιοντίζουσες ακτινοβολίες. Κλειστή πηγή: μια πηγή που αποτελείται από ραδιενεργούς ουσίες, σταθερά ενσωματωμένες μέσα σε στερεά, μη ραδιενεργά υλικά, ή σφραγισμένη μέσα σε ραδιενεργό περίβλημα το οποίο παρουσιάζει ικανή αντοχή ώστε να εμποδίζει, υπό κανονικές συνθήκες χρήσεως, οποιαδήποτε διαρροή ραδιενεργών ουσιών. Ραδιενεργός ουσία: κάθε ουσία που περιέχει ένα ή περισσότερα ραδιονουκλεΐδια των οποίων η ραδιενέργεια ή η συγκέντρωση δεν μπορεί να αγνοηθεί από την άποψη της προστασίας από ακτινοβολίες. Φυσικό υπόστρωμα ακτινοβολιών: το σύνολο των ιοντιζουσών ακτινοβολιών που προέρχονται από φυσικές γήινες και κοσμικές πηγές, εφ' όσον η έκθεση η οποία προκύπτει από αυτές δεν αυξάνεται σημαντικά από ανθρώπινη επέμβαση. Κρίσιμη διάταξη: μια διάταξη σχασίμων υλικών μέσα στην οποία μπορεί να διατηρηθεί μία αλυσιδωτή αντίδραση. Πληθυσμός στο σύνολό του: ολόκληρος ο πληθυσμός, που περιλαμβάνει τους εκτιθέμενους εργαζομένους, τους μαθητευομένους, τους σπουδαστές και το κοινό. Εκτιθέμενοι εργαζόμενοι: άτομα που υπόκεινται λόγω της εργασίας τους σε έκθεση που μπορεί να συνεπάγεται ετήσιες δόσεις οι οποίες υπερβαίνουν το ένα δέκατο των ετησίων ορίων δόσεως που έχουν καθορισθεί για τους εργαζομένους. Ομάδες αναφοράς του πληθυσμού: οι ομάδες που περιλαμβάνουν πρόσωπα των οποίων η έκθεση σε ακτινοβολία είναι σχετικά ομοιογενής και αντιπροσωπευτική της εκθέσεως των περισσότερο εκτιθέμενων προσώπων του πληθυσμού. Κοινό: τα άτομα του πληθυσμού, εκτός από τους εκτιθέμενους εργαζομένους, τους μαθητευομένους και τους σπουδαστές κατά τη διάρκεια της εργασίας τους. Ελεγχόμενη περιοχή: μια περιοχή που διέπεται από κανονισμούς, για λόγους προστασίας από ιοντίζουσες ακτινοβολίες, και στην οποία η πρόσβαση υπόκειται σε έλεγχο. Επιβλεπόμενη περιοχή: μια περιοχή που υπόκειται στην κατάλληλη επίβλεψη για λόγους προστασίας από ιοντίζουσες ακτινοβολίες. Στάθμη επεμβάσεως: μια τιμή της απορροφούμενης δόσεως, μια τιμή του ισοδυνάμου δόσεως ή μια παράγωγη τιμή που καθορίζεται με σκοπό την κατάρτιση σχεδίων καταστάσεως ανάγκης. Εξουσιοδοτημένος ιατρός: ο υπεύθυνος ιατρός για την ιατρική παρακολούθηση των εργαζομένων της κατηγορίας Α που αναφέρονται στο άρθρο 23, του οποίου η καταλληλότητα αναγνωρίζεται από τις αρμόδιες αρχές. Ειδικευμένοι εμπειρογνώμονες: πρόσωπα που διαθέτουν τις απαιτούμενες γνώσεις και εκπαίδευση είτε για να διενεργούν φυσικές ή τεχνικές ή ραδιοτοξικολογικές δοκιμές είτε για να δίδουν, κατά περίπτωση, τις κατάλληλες συμβουλές προς εξασφάλιση αποτελεσματικής προστασίας των ατόμων και ορθή λειτουργία των εγκαταστάσεων προστασίας, και των οποίων η ειδίκευση αναγνωρίζεται από τις αρμόδιες αρχές. Ατύχημα: ένα απρόβλεπτο γεγονός το οποίο προκαλεί ζημίες σε μια εγκατάσταση, ή διαταραχή της ομαλής λειτουργίας μιας εγκαταστάσεως, και ενδέχεται να συνεπάγεται για ένα ή περισσότερα πρόσωπα μία δόση ανώτερη από τα όρια δόσεως. Σχεδιασμένη ειδική έκθεση: μια έκθεση που συνεπάγεται ετήσια δόση η οποία υπερβαίνει ένα από τα ετήσια όρια δόσεως που έχουν καθορισθεί για του εκτιθέμενους εργαζομένους και η οποία επιτρέπεται κατ' εξαίρεση και σε ορισμένες περιπτώσεις, κατά τη διάρκεια της κανονικής λειτουργίας, όταν δεν είναι δυνατόν να χρησιμοποιηθούν εναλλακτικές τεχνικές, οι οποίες θα επέτρεπαν να αποφευχθεί η έκθεση αυτή. Έκθεση οφειλόμενη σε ατύχημα: μια απρόβλεπτη και ακούσια έκθεση κατά την οποία γίνεται υπέρβαση ενός από τα όρια δόσεως που έχουν καθορισθεί για τους εκτιθέμενους εργαζομένους. Έκθεση οφειλόμενη σε έκτακτη ανάγκη: μια έκθεση η οποία δικαιολογείται όταν πρόκειται να παρασχεθεί βοήθεια σε άτομα που ευρίσκονται σε κίνδυνο, να προληφθεί έκθεση μεγάλου αριθμού προσώπων ή να διασωθεί εγκατάσταση αξίας, και με την οποία γίνεται υπέρβαση ενός από τα όρια δόσεως που έχουν καθορισθεί για τους εκτιθέμενους εργαζομένους ή με την οποία μπορεί να γίνεται υπέρβαση των ορίων για σχεδιασμένες ειδικές εκθέσεις. Μόνο εθελοντές επιτρέπεται να υποβάλλονται στις εκθέσεις αυτές. Μαθητευόμενος: ένα άτομο που εκπαιδεύεται και διδάσκεται μέσα σε μια επιχείρηση με σκοπό να εξασκήσει μία καθορισμένη ειδικότητα. ΤΙΤΛΟΣ II ΠΕΔΙΟ ΕΦΑΡΜΟΓΗΣ, ΔΗΛΩΣΗ ΚΑΙ ΑΔΕΙΑ Άρθρο 2 Η παρούσα οδηγία εφαρμόζεται στην παραγωγή, την επεξεργασία, το χειρισμό, τη χρησιμοποίηση, την κατοχή, την αποθήκευση, τη μεταφορά και την απόρριψη ραδιενεργών ουσιών, φυσικών και τεχνητών, καθώς και σε κάθε άλλη δραστηριότητα που εγκυμονεί κίνδυνο προερχόμενον από ιοντίζουσες ακτινοβολίες. Άρθρο 3 Κάθε Κράτος μέλος υποβάλλει σε υποχρέωση δηλώσεως την άσκηση των δραστηριοτήτων που προβλέπονται στο άρθρο 2. Με την επιφύλαξη του άρθρου 5, οι δραστηριότητες αυτές, στις περιπτώσεις που καθορίζονται από κάθε Κράτος μέλος, υποβάλλονται, λόγω των πιθανών κινδύνων και άλλων σχετικών εκτιμήσεων, σε υποχρέωση προηγούμενης άδειας. Άρθρο 4 Με την επιφύλαξη του άρθρου 5, το καθεστώς δηλώσεως και προηγούμενης άδειας μπορεί να μην εφαρμοσθεί για δραστηριότητες που συνεπάγονται: α) ραδιενεργούς ουσίες των οποίων οι ποσότητες συνολικά δεν υπερβαίνουν τις τιμές που παρατίθενται στο παράρτημα I- β) ραδιενεργούς ουσίες των οποίων η συγκέντρωση είναι κατώτερη από 100 Bq g 1 (0,002 muCi g 1), όριο το οποίο αυξάνεται έως 500 Bq g 1 (0,01 muCi g 1) για φυσικές στερεές ραδιενεργούς ουσίες- γ) τη χρήση οργάνων ναυσιπλοΐας και συσκευών ωρολογοποΐας που περιέχουν ραδιοφωταυγή χρώματα, όχι όμως την κατασκευή ή επισκευή τους με εξαίρεση την περίπτωση που προβλέπεται υπό α)- δ) συσκευές που εκπέμπουν ιοντίζουσες ακτινοβολίες και περιέχουν ραδιενεργές ουσίες σε ποσότητες μεγαλύτερες από τις τιμές που αναφέρονται υπό α), με τους ακόλουθους όρους: 1. να είναι τύπου αναγνωρισμένου από την αρμόδια αρχή- 2. να παρουσιάζουν πλεονεκτήματα τα οποία, σε σχέση με τον ενυπάρχοντα κίνδυνο και κατά τη γνώμη των αρμοδίων αρχών, δικαιολογούν τη χρησιμοποίησή τους- 3. να κατασκευάζονται υπό μορφή κλειστών πηγών, που εξασφαλίζουν αποκλειστική προστασία από κάθε επαφή με τις ραδιενεργoύς ουσίες και από κάθε διαρροή τους- 4. να μην παρουσιάζουν σε οποιοδήποτε σημείο ευρισκόμενο σε απόσταση 0,1 m από την προσιτή επιφάνεια της συσκευής, και υπό κανονικές συνθήκες λειτουργίας, ρυθμό δόσεως ανώτερο του 1 muSv h 1 (0,1 mrem h 1). ε) συσκευές άλλες, εκτός από τις αναφερόμενες υπό στ), που εκπέμπουν ιοντίζουσες ακτινοβολίες, αλλά δεν περιέχουν ραδιενεργούς ουσίες, με τους ακόλουθους όρους: 1. να είναι τύπου αναγνωρισμένου από την αρμοδία αρχή- 2. να παρουσιάζουν πλεονεκτήματα τα οποία, σε σχέση προς τον ενυπάρχοντα κίνδυνο και κατά τη γνώμη των αρμοδίων αρχών, δικαιολογούν την χρησιμοποίησή τους- 3. να μην παρουσιάζουν σε οποιοδήποτε σημείο ευρισκόμενο σε απόσταση 0,1 m από την προσιτή επιφάνεια της συσκευής, και υπό κανονικές συνθήκες λειτουργίας, ρυθμό δόσεως ανώτερο του 1 muSv h 1 (0,1 mrem h 1). στ) καθοδικοί σωλήνες προοριζόμενοι για την απεικόνιση οπτικών ειδώλων, οι οποίοι δεν παρουσιάζουν σε οποιοδήποτε σημείο ευρισκόμενο σε απόσταση 0,05 m από την προσιτή επιφάνεια της συσκευής, ρυθμό δόσεως ανώτερο του 5 muSv h 1 (0,5 mrem h 1). Άρθρο 5 Εκτός από περιπτώσεις απαγορεύσεως που προβλέπονται από την εθνική νομοθεσία, και ανεξάρτητα από το μέγεθος του κινδύνου, σύστημα προηγούμενης άδειας πρέπει να εφαρμόζεται για: α) τη χορήγηση ραδιενεργών ουσιών σε ανθρώπους, προς διάγνωση, θεραπεία ή έρευνα- β) τη χρησιμοποίηση ραδιενεργών ουσιών σε παιγνίδια και την εισαγωγή παιγνιδιών που περιέχουν ραδιενεργούς ουσίες- γ) την προσθήκη ραδιενεργών ουσιών στην παραγωγή και κατασκευή τροφίμων, φαρμάκων, καλλυντικών και προϊόντων οικιακής χρήσεως (με εξαίρεση συσκευές και όργανα που αναφέρονται στο άρθρο 4 υπό γ), καθώς και την εμπορική εισαγωγή τέτοιων τροφίμων, φαρμάκων και προϊόντων, εφ' όσον περιέχουν ραδιενεργούς ουσίες. ΤΙΤΛΟΣ III ΠΕΡΙΟΡΙΣΜΟΣ ΤΩΝ ΔΟΣΕΩΝ ΣΕ ΕΛΕΓΧΟΜΕΝΕΣ ΕΚΘΕΣΕΙΣ Άρθρο 6 Ο περιορισμός των ατομικών και συλλογικών δόσεων που προκύπτουν από ελεγχόμενες εκθέσεις βασίζεται στις ακόλουθες γενικές αρχές: α) κάθε δραστηριότητα που συνεπάγεται έκθεση σε ιοντίζουσες ακτινοβολίες πρέπει να δικαιολογείται από τα πλεονεκτήματα τα οποία παρέχει- β) κάθε έκθεση θα πρέπει να διατηρείται τόσο χαμηλή όσο είναι λογικά δυνατόν να επιτευχθεί- γ) με την επιφύλαξη του άρθρου 11, το άθροισμα των δόσεων, και των αθροιστικών δόσεων που λαμβάνονται, δεν πρέπει να υπερβαίνει τα όρια δόσεων που έχουν καθορισθεί στον παρόντα τίτλο για τους εκτιθέμενους εργαζομένους, μαθητευομένους και σπουδαστές καθώς και για το κοινό. Οι αρχές που καθορίζονται στις περιπτώσεις α) και β) εφαρμόζονται για κάθε έκθεση σε ιοντίζουσες ακτινοβολίες, περιλαμβανομένων και των ιατρικών εκθέσεων. Η αρχή που καθορίζεται στη περίπτωση γ) δεν εφαρμόζεται για την έκθεση ατόμων η οποία προκύπτει από την ιατρική εξέταση ή θεραπεία στην οποία υποβάλλονται. ΚΕΦΑΛΑΙΟ I ΠΕΡΙΟΡΙΣΜΟΣ ΤΩΝ ΔΟΣΕΩΝ ΤΩΝ ΕΚΤΙΘΕΜΕΝΩΝ ΕΡΓΑΖΟΜΕΝΩΝ Άρθρο 7 1. Κανείς εργαζόμενος κάτω των 18 ετών δεν επιτρέπεται να τοποθετείται σε θέση εργασίας στην οποία θα καθίστατο εκτιθέμενος εργαζόμενος. 2. Θηλάζουσες μητέρες δεν πρέπει να απασχολούνται σε εργασίες που περικλείουν μεγάλο κίνδυνο ραδιενεργού μολύνσεως- εάν είναι ανάγκη, να γίνεται ειδικός έλεγχος για ραδιενεργό μόλυνση του σώματος. Άρθρο 8 Ολόσωμη έκθεση 1. Το όριο δόσεως για ολόσωμη έκθεση των εκτιθέμενων εργαζομένων καθορίζεται σε 50 mSv (5 rems) κατά τη διάρκεια ενός έτους. 2. Για τις ικανές προς τεκνοποίηση γυναίκες, η δόση στην κοιλιακή χώρα δεν επιτρέπεται να υπερβαίνει τα 13 mSv (1,3 rems) κατά τη διάρκεια ενός τριμήνου. 3. Μόλις δηλώνεται εγκυμοσύνη, πρέπει να λαμβάνονται μέτρα ώστε η έκθεση της γυναίκας στο επαγγελματικό περιβάλλον να είναι τόση ώστε η προς το έμβρυο δόση που σωρεύεται κατά το χρονικό διάστημα μεταξύ της δηλώσεως της εγκυμοσύνης και του τοκετού να περιορίζεται στο εύλογα πραγματοποιήσιμο και να μην υπερβαίνει σε οποιαδήποτε περίπτωση τα 10 mSv (1 rem). Γενικά, ο περιορισμός αυτός μπορεί να επιτυγχάνεται δια της απασχολήσεως της γυναίκας σε συνθήκες κατάλληλες για τους εργαζομένους της κατηγορίας Β. Άρθρο 9 Μερική έκθεση του οργανισμού Σε περίπτωση μερικής εκθέσεως του οργανισμού: α) το ενεργό όριο δόσεως, υπολογιζόμενο με τη μέθοδο που εκτίθεται στο παράρτημα II τμήμα Ε, καθορίζεται σε 50 mSv (5 rems) κατά τη διάρκεια ενός έτους- η μέση δόση για καθένα από τα σχετικά όργανα ή ιστούς δεν πρέπει να υπερβαίνει τα 500 mSv (50 rems) κατά τη διάρκεια ενός έτους- β) επί πλέον: - το όριο δόσεως για τους φακούς των οφθαλμών καθορίζεται σε 300 mSv (30 rems) κατά τη διάρκεια ενός έτους, - το όριο δόσεως για το δέρμα καθορίζεται σε 500 mSv (50 rems) κατά τη διάρκεια ενός έτους. Όταν η έκθεση είναι το αποτέλεσμα της ραδιενεργού μολύνσεως του δέρματος, το όριο αυτό ισχύει για τη μέση δόση μιας επιφανείας 100 cm2 - το όριο δόσεως για τα χέρια, αντιβραχίονες, πόδια και αστραγάλους καθορίζεται σε 500 mSv (50 rems) κατά τη διάρκεια ενός έτους. ΚΕΦΑΛΑΙΟ II ΠΕΡΙΟΡΙΣΜΟΣ ΤΩΝ ΔΟΣΕΩΝ ΓΙΑ ΤΟΥΣ ΜΑΘΗΤΕΥΟΜΕΝΟΥΣ ΚΑΙ ΤΟΥΣ ΣΠΟΥΔΑΣΤΕΣ Άρθρο 10 1. Για τους μαθητευομένους και τους σπουδαστές ηλικίας 18 ετών και άνω οι οποίοι προορίζονται για ένα επάγγελμα που συνεπάγεται έκθεση σε ιοντίζουσες ακτινοβολίες ή οι οποίοι λόγω των σπουδών τους είναι υποχρεωμένοι να χρησιμοποιούν πηγές, τα όρια των δόσεων ισούνται προς τα όρια δόσεως για εκτιθέμενους εργαζομένους, που καθορίζονται στο άρθρο 8 και 9. 2. Για τους μαθητευομένους και σπουδαστές ηλικίας 16 έως 18 ετών οι οποίοι προορίζονται για ένα επάγγελμα που συνεπάγεται έκθεση σε ιοντίζουσες ακτινοβολίες ή οι οποίοι λόγω των σπουδών τους είναι υποχρεωμένοι να χρησιμοποιούν πηγές, τα όρια των δόσεων ισούνται προς τα τρία δέκατα των ετησίων ορίων δόσεων για εκτιθέμενους εργαζομένους, που καθορίζονται στα άρθρα 8 και 9. 3. Για τους μαθητευόμενους και σπουδαστές ηλικίας 16 ετών και άνω τους οποίους δεν αφορούν οι διατάξεις των παραγράφων 1 και 2 και για τους μαθητευομένους και σπουδαστές ηλικίας κάτω των 16 ετών, τα όρια δόσεως είναι τα ίδια με τα όρια δόσεως του κοινού, που καθορίζονται στο άρθρο 12. Πάντως, η συμμετοχή στις ετήσιες δόσεις τις οποίες είναι δυνατόν να λάβουν λόγω της εκπαιδεύσεώς τους δεν πρέπει να υπερβαίνει το των ορίων δόσεως που καθορίζονται στο άρθρο 12, και η δόση κατά τη διάρκεια κάθε εκθέσεως δεν πρέπει να υπερβαίνει το ένα εκατοστό αυτών των ορίων δόσεως. ΚΕΦΑΛΑΙΟ III ΣΧΕΔΙΑΣΜΕΝΕΣ ΕΙΔΙΚΕΣ ΕΚΘΕΣΕΙΣ Άρθρο 11 1. Μόνο οι εργαζόμεναι της κατηγορίας Α, όπως ορίζονται στο άρθρο 23, επιτρέπεται να υποβληθούν σε σχεδιασμένες ειδικές εκθέσεις. Κάθε σχεδιασμένη ειδική έκθεση πρέπει να αποτελεί αντικείμενο ειδικής αδείας. Τέτοιου είδους άδειες θα πρέπει να δίδονται μόνο σε εξαιρετικές περιπτώσεις, κατά την κανονική λειτουργία, όταν εναλλακτικές τεχνικές που δεν περικλείουν τέτοια έκθεση δεν μπορούν να χρησιμοποιηθούν. Πρέπει να λαμβάνεται υπόψη η ηλικία και η υγεία των εν λόγω εργαζομένων. 2. Οι δόσεις ή οι αθροιστικές δόσεις που λαμβάνονται κατά τη διάρκεια ειδικών σχεδιασμένων εκθέσεων δεν πρέπει, κατά τη διάρκεια κάθε έτους, να υπερβαίνουν το διπλάσιο των ετησίων ορίων δόσεων, που καθορίζονται στα άρθρα 8 και 9, και το πενταπλάσιο αυτών των δόσεων κατά τη διάρκεια της ζωής. 3. Οι ειδικές σχεδιασμένες εκθέσεις δεν πρέπει να επιτρέπονται: α) αν ο εργαζόμενος έχει υποστεί κατά τους 12 προηγουμένους μήνες μία έκθεση που προκαλεί δόσεις που υπερβαίνουν τα ετήσια όρια δόσεως, που καθορίζονται στα άρθρα 8 και 9- β) αν ο εργαζόμενος έχει υποστεί προηγουμένως εκθέσεις οφειλόμενες σε ατύχημα ή σε έκτακτη ανάγκη που προκαλούν δόσεις των οποίων το άθροισμα υπερβαίνει το πενταπλάσιο των ετησίων ορίων δόσεων, που καθορίζονται στα άρθρα 8 και 9- γ) αν ο εργαζόμενος είναι γυναίκα ικανή προς αναπαραγωγή. 4. Η υπέρβαση των ορίων δόσεως λόγω μιας ειδικής σχεδιασμένης εκθέσεως δεν αποτελεί αυτή καθεαυτή λόγο αποκλεισμού του εργαζομένου από τις συνηθισμένες ενασχολήσεις του. Οι μεταγενέστερες συνθήκες εκθέσεως πρέπει να υπόκεινται στην έγκριση του εξουσιοδοτημένου ιατρού. 5. Κάθε ειδική σχεδιασμένη έκθεση πρέπει να καταχωρείται στον ιατρικό φάκελο που προβλέπεται στο άρθρο 36, όπου θα αναφέρονται επίσης η υπολογιζομένη τιμή της δόσεως και το ποσό της ραδιενεργείας που προσλαμβάνεται από τον οργανισμό. 6. Ο εργαζόμενος, πριν υποβληθεί σε μία ειδική σχεδιασμένη έκθεση, πρέπει να ενημερώνεται καταλλήλως για τους κινδύνους και τις προφυλάξεις που πρέπει να λαμβάνει κατά τη διάρκεια αυτών των εργασιών. ΚΕΦΑΛΑΙΟ IV ΠΕΡΙΟΡΙΣΜΟΣ ΤΩΝ ΔΟΣΕΩΝ ΓΙΑ ΤΟΝ ΠΛΗΘΥΣΜΟ Άρθρο 12 Όρια δόσεως για το κοινό 1. Τα ακόλουθα όρια δόσεως ισχύουν για το κοινό, με την επιφύλαξη του άρθρου 13. 2. Για την περίπτωση ολόσωμης εκθέσεως, το όριο δόσεως καθορίζεται σε 5 mSv (0,5 rem) κατά τη διάρκεια ενός έτους. 3. Για την περίπτωση μερικής εκθέσεως του σώματος: α) το όριο για την ενεργό δόση, υπολογιζόμενη με τη μέθοδο που εκτίθεται στο τμήμα Ε του παραρτήματος II, καθορίζεται, σε 5 mSv(0,5 rem) κατά τη διάρκεια ενός έτους- η μέση δόση σε καθένα από τα σχετικά όργανα ή ιστούς δεν πρέπει να υπερβαίνει τα 50 mSv (5 rems) κατά τη διάρκεια ενός έτους- β) επί πλέον: - το όριο δόσεως για τους φακούς των οφθαλμών καθορίζεται σε 30 mSv (3 rems) κατά τη διάρκεια ενός έτους, - το όριο δόσεως για το δέρμα καθορίζεται σε 50 mSv (5 rems) κατά τη διάρκεια ενός έτους, - το όριο δόσεως για τα χέρια, αντιβραχίονες, πόδια και αστραγάλους καθορίζεται σε 50 mSv (5 rems) κατά τη διάρκεια ενός έτους. Άρθρο 13 Έκθεση του πληθυσμού στο σύνολό του 1. Κάθε Κράτος μέλος εξασφαλίζει ώστε οι επιβαρύνσεις στην έκθεση του πληθυσμού στο σύνολό του από κάθε δραστηριότητα να διατηρούνται στην ελάχιστη τιμή που απαιτείται από τη δραστηριότητα αυτή, λαμβανομένων υπόψη των αρχών που καθορίζονται στο άρθρο 6 υπό α) και β). 2. Το σύνολο όλων αυτών των επιβαρύνσεων πρέπει να ευρίσκεται υπό έλεγχο και ιδιαίτερα θα πρέπει να εκτιμάται η γενετική δόση που προκύπτει από όλες αυτές τις επιβαρύνσεις. 3. Τα Κράτη μέλη διαβιβάζουν τακτικά στην Επιτροπή τα αποτελέσματα των ελέγχων και εκτιμήσεων αυτών. ΤΙΤΛΟΣ IV ΠΑΡΑΓΩΓΑ ΟΡΙΑ Άρθρο 14 Η χρήση των παράγωγων ορίων που καθορίζονται στον παρόντα τίτλο αποτελεί έναν τρόπο με τον οποίο εξασφαλίζεται ότι τηρούνται τα όρια δόσεων που καθορίζονται στον τίτλο III. Εν τούτοις είναι δυνατόν να χρησιμοποιηθούν και άλλες μέθοδοι για την επίτευξη του σκοπού αυτού. Άρθρο 15 Μόνο εξωτερική έκθεση Στην περίπτωση εξωτερικής εκθέσεως του σώματος ή ενός σημαντικού τμήματός του, τα όρια δόσεως που καθορίζονται στα άρθρα 8, 9 και 12 θεωρούνται ότι τηρούνται εφ' όσον πληρούνται οι απαιτήσεις που καθορίζονται στο παράρτημα II. Άρθρο 16 Μόνο εσωτερική έκθεση Στην περίπτωση εσωτερικής εκθέσεως, τα όρια δόσεως που καθορίζονται στα άρθρα 8, 9 και 12 θεωρούνται ότι τηρούνται εφ' όσον οι τιμές της προσλήψεως και της συγκεντρώσεως των ραδιονουκλεϊδίων στον αέρα δεν υπερβαίνουν τις τιμές που καθορίζονται στο παράρτημα III. α) Οι πίνακες του παραρτήματος III δίδουν: - τα ετήσια όρια προσλήψεως ραδιονουκλεϊδίων με εισπνοή για τους εκτιθέμενους εργαζομένους, - τα παράγωγα όρια συγκεντρώσεως ραδιονουκλεϊδίων στον εισπνεόμενο αέρα για τους εκτιθέμενους εργαζομένους. Οι ποσότητες αυτές πρέπει να θεωρούνται ως ετήσιοι μέσοι όροι, - τα ετήσια όρια προσλήψεως ραδιονουκλεϊδίων με εισπνοή ή κατάποση για το κοινό. β) Όταν υπάρχει μίγμα ραδιονουκλεϊδίων, πρέπει να χρησιμοποιούνται οι μέθοδοι που καθορίζονται στην παράγραφο 2 του παραρτήματος III. Άρθρο 17 Συνδυασμοί εξωτερικής και εσωτερικής εκθέσεως Στην περίπτωση των συνδυασμών της εξωτερικής εκθέσεως του σώματος ή ενός σημαντικού τμήματός του και της εσωτερικής ραδιενεργού μολύνσεως με ένα ή περισσότερα ραδιονουκλεΐδια, τα όρια που καθορίζονται στα άρθρα 8, 9 και 12 θεωρούνται ότι τηρούνται εφ' όσον πληρούνται οι απαιτήσεις που καθορίζονται στο παράρτημα II. ΤΙΤΛΟΣ V ΕΚΘΕΣΕΙΣ ΕΡΓΑΖΟΜΕΝΩΝ ΟΦΕΙΛΟΜΕΝΕΣ ΣΕ ΑΤΥΧΗΜΑ ΚΑΙ ΕΚΘΕΣΕΙΣ ΟΦΕΙΛΟΜΕΝΕΣ ΣΕ ΕΚΤΑΚΤΗ ΑΝΑΓΚΗ Άρθρο 18 Όλες οι εκθέσεις που οφείλονται σε ατύχημα ή σε έκτακτη ανάγκη πρέπει να εγγράφονται στον ιατρικό φάκελο του εργαζομένου, που προβλέπεται στο άρθρο 36. Κατά το μέτρο του δυνατού, οι δόσεις και οι αθροιστικές δόσεις που λαμβάνονται από εκθέσεις που οφείλονται σε ατύχημα ή σε έκτακτη ανάγκη πρέπει να καταγράφονται χωριστά στο δελτίο εκθέσεως που προβλέπεται στο άρθρο 31. Ισχύουν επίσης οι διατάξεις του άρθρου 37. Μόνο εθελοντές επιτρέπεται να υποβάλλονται σε εκθέσεις που οφείλονται σε έκτακτη ανάγκη. ΤΙΤΛΟΣ VI ΒΑΣΙΚΕΣ ΑΡΧΕΣ ΕΦΑΡΜΟΖΟΜΕΝΕΣ ΣΤΗΝ ΠΡΑΞΗ ΠΡΟΣΤΑΣΙΑΣ ΤΩΝ ΕΚΤΙΘΕΜΕΝΩΝ ΕΡΓΑΖΟΜΕΝΩΝ Άρθρο 19 Η εφαρμοζόμενη στην πράξη προστασία των εκτιθέμενων εργαζομένων στηρίζεται στις ακόλουθες αρχές: α) ταξινόμηση των χώρων εργασίας σε διάφορες περιοχές- β) ταξινόμηση των εργαζομένων σε διάφορες κατηγορίες- γ) θέση σε ισχύ των διατάξεων και μέτρων ελέγχου που σχετίζονται με τις διάφορες περιοχές και με τις διάφορες κατηγορίες των εργαζομένων. Οι αρχές αυτές προστασίας ισχύουν επίσης για τους μαθητευομένους και σπουδαστές που αναφέρονται στο άρθρο 10 παράγραφοι 1 και 2. ΚΕΦΑΛΑΙΟ I ΜΕΤΡΑ ΓΙΑ ΤΗΝ ΠΡΟΛΗΨΗ ΤΩΝ ΕΚΘΕΣΕΩΝ Τμήμα 1 Ταξινόμηση και οροθέτηση των περιοχών Άρθρο 20 Για τους σκοπούς της προστασίας από ακτινοβολίες, κάθε Κράτος μέλος λαμβάνει μέτρα για όλους τους χώρους εργασίας στους οποίους υπάρχει κίνδυνος εκθέσεως σε ιοντίζουσες ακτινοβολίες. Στις περιοχές εργασίας στις οποίες οι δόσεις δεν ενδέχεται να υπερβούν το των ετησίων ορίων δόσεως που καθορίζονται για τους εκτιθέμενους εργαζομένους, δεν είναι αναγκαίο να γίνει πρόβλεψη ειδικών μέτρων προς το σκοπό της προστασίας από ακτινοβολίες. Στις περιοχές εργασίας στις οποίες οι δόσεις ενδέχεται να υπερβούν το των ετησίων ορίων δόσεως που καθορίζονται για τους εκτιθέμενους εργαζομένους, τα μέτρα πρέπει να προσαρμόζονται προς τη φύση της εγκαταστάσεως και των πηγών καθώς και πρός το μέγεθος και τη φύση των κινδύνων. Η έκταση των μέσων προλήψεως και επιβλέψεως καθώς και η φύση και η ποιότητά τους πρέπει να είναι συνάρτηση των κινδύνων που συδέονται με τις εργασίες οι οποίες συνεπάγονται έκθεση σε ιοντίζουσες ακτινοβολίες. Διακρίνονται: α) η ελεγχομένη περιοχή Κάθε περιοχή μέσα στη οποία ενδέχεται να γίνει υπέρβαση των των ετησίων ορίων δόσεως που καθορίζονται για τους εκτιθέμενους εργαζομένους πρέπει να αποτελεί ή να συμπεριλαμβάνεται σε μία ελεγχόμενη περιοχή. Στο παράρτημα IV παρατίθεται, ενδεικτικά, ένας κατάλογος των ιδρυμάτων και εγκαταστάσεων μέσα στα οποία η ύπαρξη γεννητριών ή πηγών ικανών να προκαλέσουν έκθεση δικαιολογεί γενικά την οροθέτηση μιας ή περισσότερων ελεγχόμενων περιοχών. β) η επιβλεπομένη περιοχή Ως επιβλεπομένη περιοχή θεωρείται κάθε περιοχή στην οποία ενδέχεται να γίνει υπέρβαση του των ετησίων ορίων δόσεως που καθορίζονται για τους εκτιθέμενους εργαζομένους και η οποία δεν θεωρείται ελεγχόμενη περιοχή. Άρθρο 21 Οι ελεγχόμενες περιοχές πρέπει να οροθετούνται. Λαμβανομένων υπόψη της φύσεως και της σημασίας των κινδύνων από ακτινοβολίες πρέπει: α) να οργανώνεται, μέσα στις ελεγχόμενες και επιβλεπόμενες περιοχές, επίβλεψη των κινδύνων από ακτινοβολίες του περιβάλλοντος και κυρίως να πραγματοποιείται, κατά περίπτωση, μέτρηση της ραδιενεργείας, των δόσεων και των ρυθμών δόσεως, καθώς και καταγραφή των αποτελεσμάτων- β) να προβλέπεται η ύπαρξη, μέσα στις ελεγχόμενες και επιβλεπόμενες περιοχές, οδηγιών εργασίας προσαρμοσμένων στον κίνδυνο από ακτινοβολίες- γ) να επισημαίνονται οι κίνδυνοι οι συνυφασμένοι με τις πηγές, μέσα στις ελεγχόμενες περιοχές- δ) να σηματοδοτούνται οι πηγές, μέσα στις ελεγχόμενες και επιβλεπόμενες περιοχές. Η εκτέλεση των καθηκόντων αυτών διασφαλίζεται από ειδικευμένους εμπειρογνώμονες. Άρθρο 22 Σε κάθε ελεγχόμενη περιοχή πρέπει τουλάχιστον να ρυθμίζεται η πρόσβαση με ειδική σηματοδότηση. Τμήμα 2 Ταξινόμηση των εκτιθέμενων εργαζομένων Άρθρο 23 Διακρίνονται, για λόγους ελέγχου και επιβλέψεως, δύο κατηγορίες εκτιθέμενων εργαζομένων: - κατηγορία Α: όσοι ενδέχεται να λάβουν δόση μεγαλύτερη από των ετησίων ορίων δόσεως, - κατηγορία Β: όσοι δεν ενδέχεται να λάβουν αυτή τη δόση. Άρθρο 24 Στους εκτιθέμενους εργαζομένους και στους μαθητευομένους και σπουδαστές που αναφέρονται στο άρθρο 10 παράγραφοι 1 και 2 πρέπει να γίνεται ενημέρωση για τους κινδύνους τους οποίους εγκυμονεί η εργασία τους για την υγεία τους, για τις προφυλάξεις που πρέπει να λαμβάνουν και για τη σημασία της τηρήσεως των τεχνικών και ιατρικών οδηγιών- πρέπει επίσης να λαμβάνουν μια προσήκουσα εκπαίδευση στον τομέα της προστασίας από τις ακτινοβολίες. Τμήμα 3 Εξέταση και έλεγχος των μέσων προστασίας και των οργάνων μετρήσεως Άρθρο 25 Η εξέταση και ο έλεγχος των μέσων προστασίας και των οργάνων μετρήσεως πρέπει να διασφαλίζεται από ειδικευμένους εμπειρογνώμονες. Οι εξετάσεις και οι έλεγχοι αυτοί περιλαμβάνουν: α) τον κριτικό προκαταρκτικό έλεγχο των μελετών των εγκαταστάσεων από την άποψη της προστασίας από ακτινοβολίες- β) την έγκριση των νέων εγκαταστάσεων από την άποψη της προστασίας από ακτινοβολίες- γ) τον περιοδικό έλεγχο της αποτελεσματικότητας των μέσων και μεθόδων προστασίας- δ) τον περιοδικό έλεγχο της καλής καταστάσεως λειτουργίας των οργάνων μετρήσεως και της ορθής χρησιμοποιήσεώς τους. ΚΕΦΑΛΑΙΟ II ΥΠΟΛΟΓΙΣΜΟΣ ΤΗΣ ΕΚΘΕΣΕΩΣ Άρθρο 26 Το είδος και η συχνότητα των υπολογισμών της εκθέσεως καθορίζονται κατά τρόπο ώστε να εξασφαλίζεται σε κάθε περίπτωση η τήρηση της παρούσας οδηγίας. Τμήμα 1 Συλλογική επίβλεψη Άρθρο 27 Λαμβανομένων υπόψη των κινδύνων από ακτινοβολίες, πρέπει να πραγματοποιείται μέτρηση: α) των ρυθμών δόσεως ή της πυκνότητας ροής, με ένδειξη της φύσεως και της ποιότητας των σχετικών ακτινοβολιών- β) της συγκεντρώσεως στην ατμόσφαιρα και της επιφανειακής πυκνότητας των ουσιών που προκαλούν ραδιενεργό μόλυνση, με ένδειξη της φύσεως και της φυσικής και χημικής καταστάσεώς τους. Όπου ενδείκνυται, τα αποτελέσματα αυτών των μετρήσεων χρησιμεύουν για την εκτίμηση των ατομικών δόσεων. Τμήμα 2 Ατομική επίβλεψη Άρθρο 28 Ο υπολογισμός των ατομικών δόσεων πρέπει να είναι συστηματικός για τους εργαζομένους της κατηγορίας Α. Ο υπολογισμός αυτός στηρίζεται στις ατομικές μετρήσεις ή, εφ' όσον αυτό αποδεικνύεται αδύνατο ή ανεπαρκές, σε εκτίμηση είτε με βάση ατομικές μετρήσεις σε άλλους εκτιθέμενους εργαζομένους είτε με βάση τα αποτελέσματα της ομαδικής επιβλέψεως που προβλέπεται στο άρθρο 27. Άρθρο 29 Σε περίπτωση εκθέσεως που οφείλεται σε ατύχημα ή σε έκτακτη ανάγκη, πρέπει να γίνεται υπολογισμός της απορροφούμενης δόσεως ανεξάρτητα από το αν η έκθεση είναι ολόσωμη ή μερική. Άρθρο 30 Τα αποτελέσματα της ατομικής επιβλέψεως πρέπει να υποβάλλονται σε εξουσιοδοτημένο ιατρό, ο οποίος είναι υπεύθυνος για να σταθμίσει τις συνέπειές τους στην υγεία. Στις περιπτώσεις έκτακτης ανάγκης, τα αποτελέσματα πρέπει να υποβάλλονται αμέσως. Τμήμα 3 Καταγραφή των αποτελεσμάτων Άρθρο 31 Καταχωρούνται και φυλάσσονται σε αρχείο για χρονικό διάστημα τουλάχιστον τριάντα ετών: α) τα αποτελέσματα των μετρήσεων της συλλογικής επιβλέψεως που έχουν χρησιμεύσει για τον καθορισμό των ατομικών δόσεων- β) το δελτίο εκθέσεως που περιέχει τα δεδομένα σχετικά με τον υπολογισμό των ατομικών δόσεων- γ) οι αναφορές σχετικά με τις περιστάσεις και τα ληφθέντα μέτρα, σε περίπτωση εκθέσεως που οφείλεται σε ατύχημα ή έκτακτη ανάγκη. Για τα έγγραφα που αναφέρονται στις περιπτώσεις β) και γ), το χρονικό διάστημα των τριάντα ετών αρχίζει από τη στιγμή της παύσεως της εργασίας η οποία συνεπάγεται έκθεση σε ιοντίζουσες ακτινοβολίες. ΚΕΦΑΛΑΙΟ III ΙΑΤΡΙΚΗ ΕΠΙΒΛΕΨΗ ΤΩΝ ΕΚΤΙΘΕΜΕΝΩΝ ΕΡΓΑΖΟΜΕΝΩΝ Άρθρο 32 Η ιατρική επίβλεψη των εκτιθέμενων εργαζομένων βασίζεται στις αρχές που συνήθως διέπουν την ιατρική της εργασίας. Περιλαμβάνει, ανάλογα με τις περιπτώσεις, εξετάσεις εν όψει προσλήψεως και περιοδικές εξετάσεις υγείας, των οποίων η συχνότητα και η φύση καθορίζονται από την κατάσταση της υγείας του εργαζομένου, τις συνθήκες εργασίας του και τα περιστασιακά που είναι δυνατόν να συνδέονται με αυτές. Άρθρο 33 Κανείς εργαζόμενος δεν μπορεί να απασχοληθεί για οποιοδήποτε χρονικό διάστημα ως εκτιθέμενος εργαζόμενος εφ' όσον τα αποτελέσματα των ιατρικών εξετάσεων δεν το επιτρέπουν. Τμήμα 1 Ιατρική επίβλεψη των εργαζομένων της κατηγορίας Α Άρθρο 34 Η ιατρική επίβλεψη των εργαζομένων της κατηγορίας Α διασφαλίζεται από εξουσιοδοτημένους ιατρούς. Περιλαμβάνει: α) ιατρική εξέταση εν όψει προσλήψεως Η εξέταση αυτή έχει σκοπό τη διαπίστωση της ικανότητας του εργαζομένου για την κατάληψη της θέσεως για την οποία αρχικά προορίζεται. Περιλαμβάνει ιστορικό, στο οποίο αναφέρονται όλες οι προηγούμενες γνωστές εκθέσεις σε ιοντίζουσες ακτινοβολίες, που προκύπτουν είτε από τις ως τότε ενασχολήσεις του εργαζομένου είτε από ιατρικές εξετάσεις και θεραπείες. Επίσης περιλαμβάνει μια γενική κλινική εξέταση και όλες τις λοιπές εξετάσεις που είναι αναγκαίες για την εκτίμηση της γενικής καταστάσεως της υγείας του εργαζομένου. β) γενική ιατρική επίβλεψη Ο εξουσιοδοτημένος ιατρός πρέπει να έχει πρόσβαση σε κάθε πληροφορία που θεωρείται αναγκαία για την εκτίμηση της καταστάσεως της υγείας των υπό επίβλεψη εργαζομένων και για την αξιολόγηση των συνθηκών του περιβάλλοντος στους χώρους εργασίας, κατά το μέτρο που θα μπορούσαν να επηρεάσουν την καταλληλότητα, από άποψη υγείας, των εργαζομένων στην άσκηση των καθηκόντων που τους έχουν ανατεθεί. γ) Περιοδικές εξετάσεις υγείας Η υγεία των εργαζομένων πρέπει να αποτελεί αντικείμενο τακτικών εξετάσεων, για να εξακριβώνεται αν οι εργαζόμενοι συνεχίζουν να είναι ικανοί προς άσκηση των καθηκόντων τους. Η φύση των εξετάσεων αυτών εξαρτάται από το είδος και τη σημασία της εκθέσεως σε ιοντίζουσες ακτινοβολίες και από την κατάσταση της υγείας του εργαζομένου. Η κατάσταση της υγείας κάθε εργαζομένου πρέπει να εξετάζεται τουλάχιστον μία φορά κατ' έτος, και συχνότερα αν οι συνθήκες εκθέσεως ή η κατάσταση της υγείας του εργαζομένου το καθιστούν αναγκαίο. Ο εξουσιοδοτημένος ιατρός μπορεί να υποδείξει ότι απαιτείται να παραταθεί η ιατρική επίβλεψη μετά την παύση της εργασίας, όσο χρονικό διάστημα θεωρεί αναγκαίο για τη διαφύλαξη της υγείας του ενδιαφερομένου. Άρθρο 35 Η ακόλουθη ιατρική ταξινόμηση έχει υιοθετηθεί όσον αφορά την καταλληλότητα των εργαζομένων της κατηγορίας Α: - κατάλληλος, - κατάλληλος υπό ορισμένες προϋποθέσεις, - ακατάλληλος. Άρθρο 36 1. Για κάθε εργαζόμενο της κατηγορίας Α καταρτίζεται ιατρικός φάκελος, που ενημερώνεται για όσο χρόνο ο ενδιαφερόμενος ανήκει σ' αυτή την κατηγορία. Ο φάκελος αυτός φυλάσσεται στη συνέχεια σε αρχείο για χρονικό διάστημα τριάντα τουλάχιστον ετών από την παύση της εργασίας η οποία συνεπάγεται έκθεση σε ιοντίζουσες ακτινοβολίες. 2. Ο ιατρικός φάκελος περιέχει τις πληροφορίες που αφορούν τη φύση της εργασίας, τα αποτελέσματα της ιατρικής εξετάσεως εν όψει προσλήψεως και των περιοδικών εξετάσεων υγείας, τον πίνακα καταγραφής των δόσεων, που χρησιμεύει για να εξακριβωθεί αν έχουν τηρηθεί τα όρια που καθορίζονται στα άρθρα 8, 9, και 11 καθώς και τον πίνακα καταγραφής των δόσεων οι οποίες έχουν ληφθεί κατά τη διάρκεια εκθέσεων που οφείλονται σε ατύχημα και εκθέσεων που οφείλονται σε έκτακτη ανάγκη. Τμήμα 2 Έκτακτη επίβλεψη των εκτιθέμενων εργαζομένων Άρθρο 37 Έκτακτη επίβλεψη πρέπει να πραγματοποιείται κάθε φορά που γίνεται υπέρβαση των ορίων δόσεως, που καθορίζονται στα άρθρα 8 και 9. Οι μετέπειτα συνθήκες εκθέσεως υπόκεινται στην έγκριση του εξουσιοδοτημένου ιατρού. Άρθρο 38 Οι περιοδικές εξετάσεις υγείας που προβλέπονται στο άρθρο 34 συμπληρώνονται από τις εξετάσεις και τα μέτρα απομολύνσεως και επείγουσας περιθάλψεως τα οποία ο εξουσιοδοτημένος ιατρός θεωρεί αναγκαία. Τμήμα 3 Προσφυγή Άρθρο 39 Κάθε Κράτος μέλος θεσπίζει τις διαδικασίες προσφυγής κατά των πορισμάτων και αποφάσεων οι οποίες λαμβάνονται κατά τα άρθρα 33 και 37. ΚΕΦΑΛΑΙΟ IV Άρθρο 40 1. Κάθε Κράτος μέλος λαμβάνει όλα τα μέτρα ώστε να εξασφαλισθεί κατά τρόπο αποτελεσματικόν η προστασία των εκτιθέμενων εργαζομένων. Καθορίζει προδιαγραφές σχετικές με την ταξινόμηση των τόπων εργασίας και των εργαζομένων, με την εφαρμογή των διατάξεων που αποβλέπουν στην πρόληψη της εκθέσεως και με τα σχετικά μέτρα ελέγχου. Καθιερώνει εξάλλου ένα ή περισσότερα συστήματα επιθεωρήσεως, με σκοπό την επίβλεψη των εξετάσεων και ελέγχων που προβλέπονται στην παρούσα οδηγία και την προώθηση των μέτρων επιβλέψεως και επεμβάσεως κάθε φορά που αποδεικνύονται αναγκαία. 2. Κάθε Κράτος μέλος πρέπει να εξασφαλίζει στους εργαζομένους το δικαίωμα να λαμβάνουν γνώση για τα αποτελέσματα των μετρήσεων των εκθέσεων και των βιολογικών εξετάσεων που τους αφορούν. 3. Κάθε Κράτος μέλος λαμβάνει μέτρα για την αναγνώριση της ειδικεύσεως των εμπειρογνωμόνων που είναι υπεύθυνοι για την εξέταση και τον έλεγχο των διαφόρων μέσων προστασίας και οργάνων μετρήσεως, και την εξουσιοδότηση των ιατρών των υπευθύνων για την ιατρική επίβλεψη των εργαζομένων της κατηγορίας Α. Προς τον σκοπό αυτόν, κάθε Κράτος μέλος μεριμνά για την εκπαίδευση των ειδικών αυτών. 4. Κάθε Κράτος μέλος πρέπει να εξακριβώνει ότι τα μέσα που είναι απαραίτητα για την ικανοποιητική προστασία από τις ακτινοβολίες έχουν τεθεί στη διάθεση των υπεύθυνων υπηρεσιών. Η δημιουργία μιας ειδικευμένης υπηρεσίας προστασίας από ακτινοβολίες απαιτείται κάθε φορά που πρόκειται για εγκαταστάσεις που συνεπάγονται σοβαρούς κινδύνους εκθέσεως ή ραδιενεργού μολύνσεως. Η υπηρεσία αυτή, η οποία μπορεί να είναι κοινή για περισσότερες εγκαταστάσεις, πρέπει να είναι διαχωρισμένη από τις μονάδες παραγωγής και εκμεταλλεύσεως. 5. Κάθε Κράτος μέλος διευκολύνει στο εσωτερικό της Κοινότητος, με βάση κατάλληλες διαδικασίες, την πρόσβαση σε χρήσιμες πληροφορίες που αφορούν την τοποθέτηση κάθε εκτιθέμενου εργαζομένου και τις ληφθείσες δόσεις. 6. Κάθε Κράτος μέλος καταρτίζει, προς καθοδήγηση των ιατρών που είναι υπεύθυνοι για την ιατρική επίβλεψη των εκτιθέμενων εργαζομένων, ενδεικτικό κατάλογο των κριτηρίων τα οποία πρέπει να λαμβάνονται υπόψη για να εκτιμηθεί η καταλληλότητα των εργαζομένων, από άποψη υγείας, στην έκθεση σε ιοντίζουσες ακτινοβολίες. ΤΙΤΛΟΣ VII ΒΑΣΙΚΕΣ ΑΡΧΕΣ ΕΦΑΡΜΟΖΟΜΕΝΕΣ ΣΤΗΝ ΠΡΑΞΗ ΠΡΟΣΤΑΣΙΑΣ ΤΟΥ ΠΛΗΘΥΣΜΟΥ Άρθρο 41 Κάθε Κράτος μέλος πρέπει να υιοθετήσει τις αναγκαίες διατάξεις για την εφαρμογή των βασικών αρχών της εφαρμοζόμενης στην πράξη προστασίας του πληθυσμού. Άρθρο 42 Η εφαρμοζόμενη στην πράξη προστασία του πληθυσμού είναι το σύνολο των μέτρων και ελέγχων για την ανίχνευση και εξουδετέρωση των παραγόντων οι οποίοι, κατά την παραγωγή και χρησιμοποίηση των ιοντιζουσών ακτινοβολιών ή κατά τη διάρκεια μιας οιασδήποτε εργασίας που συνεπάγεται έκθεση στην επίδρασή τους, ενδέχεται να αποτελέσουν για τον πληθυσμό αδικαιολόγητο κίνδυνο εκθέσεως. Η έκταση των μέσων που διατίθενται είναι συνάρτηση της σημασίας των κινδύνων εκθέσως, ιδίως σε περίπτωση ατυχήματος, και των δημογραφικών δεδομένων. Η εφαρμοζόμενη στην πράξη προστασία πρέπει να ισχύει στον ιατρικό τομέα όσο και στους λοιπούς τομείς. Η προστασία περιλαμβάνει την εξέταση και τον έλεγχο των μέτρων προστασίας καθώς και τους προσδιορισμούς των δόσεων που πρέπει να πραγματοποιούνται για την προστασία του πληθυσμού. Άρθρο 43 Η εξέταση και ο έλεγχος των μέτρων προστασίας περιλαμβάνουν μεταξύ άλλων: α) την εξέταση και την έγκριση των μελετών των εγκαταστάσεων που συνεπάγονται κίνδυνο εκθέσεως και των τόπων, μέσα στην επικράτεια, στους οποίους προτείνεται να γίνουν αυτές οι εγκαταστάσεις- β) την έγκριση νέων πυρηνικών εγκαταστάσεων, όσον αφορά την προστασία από κάθε έκθεση ή ραδιενεργό μόλυνση που ενδέχεται να υπερβεί την περίμετρο της εγκαταστάσεως, αφού ληφθούν υπόψη οι δημογραφικές, μετεωρολογικές, γεωλογικές, υδρολογικές και οικολογικές συνθήκες- γ) την εξακρίβωση της αποτελεσματικότητας των τεχνικών μέσων προστασίας- δ) την έγκριση, από την άποψη της επιβλέψεως των κινδύνων από ακτινοβολίες, συσκευών για τη μέτρηση της εκθέσεως και της ραδιενεργού μολύνσεως- ε) την εξακρίβωση της καλής καταστάσεως λειτουργίας και ορθής χρησιμοποιήσεως των οργάνων μετρήσεως- στ) την κατάρτιση σχεδίων έκτακτης ανάγκης και την έγκρισή τους, όταν απαιτείται- ζ) την καθιέρωση και εφαρμογή τρόπων απορρίψεως των ραδιενεργών αποβλήτων και τα μέτρα που πρέπει να λαμβάνονται όσον αφορά τις μετρήσεις. Τα καθήκοντα που αναφέρονται στις περιπτώσεις α) ως ζ) εκπληρώνονται σύμφωνα με τους όρους που καθορίζονται από τις αρμόδιες αρχές, σε συνάρτηση με τον υφιστάμενο βαθμό κινδύνων εκθέσεως. Άρθρο 44 1. Η επίβλεψη της υγείας του πληθυσμού βασίζεται ιδίως στην εκτίμηση των δόσεων που ελήφθησαν από τον πληθυσμό τόσο σε ομαλές συνθήκες όσο και σε περίπτωση ατυχήματος. 2. Η επίβλεψη ασκείται: α) στο σύνολο του πληθυσμού της περιοχής- β) στις ομάδες αναφοράς του πληθυσμού, σε όλους τους τόπους στους οποίους είναι δυνατόν να υπάρχουν αυτού του είδους ομάδες. 3. Λαμβανομένων υπόψη των κινδύνων από ακτινοβολίες, οι προσδιορισμοί των δόσεων που πρέπει να πραγματοποιούνται για την προστασία του πληθυσμού περιλαμβάνουν μεταξύ άλλων: α) τον υπολογισμό της εξωτερικής εκθέσεως, με ένδειξη, κατά περίπτωση, της ποιότητας των εξεταζόμενων ακτινοβολιών- β) τον υπολογισμό των ραδιενεργών μολύνσεων, με ένδειξη της φύσεως και της φυσικής και χημικής καταστάσεως των ραδιενεργών μολυντικών ουσιών καθώς και τον προσδιορισμό της ραδιενεργείας και της συγκεντρώσεώς τους- γ) τον υπολογισμό των δόσεων τις οποίες οι ομάδες αναφοράς του πληθυσμού ενδέχεται να λάβουν υπό κανονικές ή εξαιρετικές συνθήκες και τη λεπτομερή περιγραφή των χαρακτηριστικών των ομάδων αυτών- δ) τον υπολογισμό της γενετικής δόσεως και της ετήσιας γενετικώς σημαντικής δόσεως, λαμβανομένων υπόψη των δημογραφικών χαρακτηριστικών. Οι δόσεις που οφείλονται σε έκθεση σε διάφορες πηγές πρέπει, κατά το δυνατόν, να προστίθενται- ε) η συχνότητα των υπολογισμών καθορίζεται κατά τρόπο ώστε να εξασφαλίζεται σε κάθε περίπτωση η τήρηση της παρούσας οδηγίας- στ) τα έγγραφα σχετικά με τη μέτρηση της εξωτερικής εκθέσεως ή της ραδιενεργού μολύνσεως καθώς και τα αποτελέσματα του υπολογισμού των ληφθεισών από τον πληθυσμό δόσεων πρέπει να φυλάσσονται σε αρχείο και πρέπει να περιλαμβάνουν τις εκθέσεις που οφείλονται σε ατύχημα και σε έκτακτη ανάγκη. Άρθρο 45 1. Κάθε Κράτος μέλος καθιερώνει ένα σύστημα επιθεωρήσεως προκειμένου να ασκεί την επίβλεψη για την προστασία της υγείας του πληθυσμού, να ερμηνεύει τα αποτελέσματα των εκτιμήσεων που προβλέπονται στο άρθρο 44 παράγραφος 3, σε σχέση με τις επιπτώσεις τους στην υγεία, και να ελέγχει την τήρηση των ορίων δόσεως που καθορίζονται στο άρθρο 12. 2. Κάθε Κράτος μέλος πρέπει να προωθεί όλα τα μέτρα επιβλέψεως και επεμβάσεως, κάθε φορά που αυτά θεωρούνται αναγκαία. 3. Κάθε Κράτος μέλος λαμβάνει μέτρα για να εξασφαλίζεται και να συντονίζεται κατά τρόπο αποτελεσματικόν η επίβλεψη της υγείας του πληθυσμού, καθορίζει τη συχνότητα των υπολογισμών και λαμβάνει όλα τα αναγκαία μέτρα ώστε να διαπιστώνονται οι ομάδες αναφοράς του πληθυσμού, λαμβάνοντας υπόψη την πραγματική οδό μεταδόσεως της ραδιενεργείας. Εφ' όσον συντρέχει λόγος, τα μέτρα αυτά είναι δυνατόν να λαμβάνονται από κοινού με άλλα Κράτη μέλη. 4. Στην περίπτωση ατυχήματος, κάθε Κράτος μέλος προβλέπει: α) στάθμες επεμβάσεως, τα μέτρα τα οποία πρέπει να ληφθούν από τις αρμόδιες αρχές και τις μεθόδους επιβλέψεως των ομάδων πληθυσμού που ενδέχεται να λάβουν δόση ανώτερη από τα όρια δόσεως που καθορίζονται στο άρθρο 12- β) τους μηχανισμούς επεμβάσεως, με το αναγκαίο προσωπικό και υλικό, για τη διαφύλαξη και διατήρηση της υγείας του πληθυσμού. Εφ' όσον συντρέχει λόγος, τα μέτρα αυτά είναι δυνατόν να ληφθούν από κοινού με άλλα Κράτη μέλη. 5. Κάθε ατύχημα που συνεπάγεται έκθεση του πληθυσμού πρέπει να δηλώνεται επειγόντως, όταν οι περιστάσεις το απαιτούν, στα γειτονικά Κράτη μέλη και την Επιτροπή. Άρθρο 46 1. Τα Κράτη μέλη εξουσιοδοτούνται να μην υιοθετήσουν τα μέτρα που προβλέπονται στο άρθρο 40 παράγραφο 1 της οδηγίας 76/579/Ευρατόμ, που τροποποιήθηκε με την οδηγία 79/343/Ευρατόμ (5). Τα Κράτη μέλη τα οποία επωφελούνται από την εξουσιοδότηση αυτή πρέπει να λάβουν όλα τα μέτρα που είναι αναγκαία για να συμμορφωθούν προς την παρούσα οδηγία μέσα σε προθεσμία τριάντα μηνών από την 3η Ιουνίου 1980. Τα Κράτη μέλη τα οποία δεν επωφελούνται από την εξουσιοδότηση αυτή πρέπει να λάβουν όλα τα μέτρα που είναι αναγκαία για να συμμορφωθούν προς την παρούσα οδηγία μέσα σε προθεσμία τεσσάρων ετών από την 3η Ιουνίου 1980. 2. Τα Κράτη μέλη ανακοινώνουν στην Επιτροπή τις διατάξεις τις οποίες θεσπίζουν κατ' εφαρμογή της παρούσας οδηγίας. Άρθρο 47 Η παρούσα οδηγία απευθύνεται στα Κράτη μέλη. Έγινε στις Βρυξέλλες, στις 15 Ιουλίου 1980.

Classification Labels:
1176
249
157
35

Label Descriptions:
{"1176": "Πυρηνική βιομηχανία", "249": "ΒΙΟΜΗΧΑΝΙΑ", "157": "Δημόσια ασφάλεια", "35": "ΠΟΛΙΤΙΚΗ"}

EuroVoc IDs (Original): 1412
4045
82
525
3946

EuroVoc IDs (Expanded): 1412
4045
82
525
3946

Dataset Source: meu

Split: train